Henrikh Mkhitaryan għal kollox ma' Roma L-attakkant mill-Armenja Henrikh Mkhitaryan huwa rrappurtat li ġab fi tmiemu l-kuntratt eżistenti ma' Arsenal u b'hekk se jkun jista' jagħmel ftehim permanenti ma' AS Roma. Dan wara li kien hemm ftehim biex il-perjodu ta' self ta' Mkhitaryan mat-team mill-belt kapitali Taljana jkompli sal-aħħar ta' dan l-istaġun. Madankollu l-affarijiet ma waqfux hemm minħabba li l-player ta' 31 sena jinsab wisq għal qalbu mal-Giallorossi u għalhekk ma jridx jitlaqhom. L-iskorer prolifiku Armen kien għad jonqsu sena oħra fil-kuntratt mal-Gunners iżda l-aġent tiegħu, Mino Raiola, irranġalu biex ikun jista' jagħmel din iċ-ċaqliqa permanenti. Mkhitaryan skorja sitt goals u pprovda erba' assists f'19-il logħba ma' Roma matul dan l-istaġun.